b'\n_START_ARTICLE_\nJacob Clausen M\xc3\xb8ller\n_START_SECTION_\nForretningsmand\n_START_PARAGRAPH_\nM\xc3\xb8ller blev udl\xc3\xa6rt som k\xc3\xb8bmand i sin f\xc3\xb8deby Haderslev, og arbejdede derefter i Flensborg, Rendsborg, Slesvig og Schwerin, f\xc3\xb8r han i 1901 etablerede en forretning i Flensborg sammen med den lokale k\xc3\xb8bmand Niels Mikkelsen Uldall. I 1902 grundlagde han sit eget tekstilfirma M\xc3\xb6ller & Co. og blev desuden partner i en engrosvirksomhed i S\xc3\xb8nderborg.\n_START_SECTION_\nLokalpolitisk karriere\n_START_PARAGRAPH_\nFra 1924 til 1933 var han en byr\xc3\xa5dsmedlem og gruppeleder for Sydslesvigsk V\xc3\xa6lgerforening i Flensborg byr\xc3\xa5d, hvor han i 1931 var initiativtager til at bygge den f\xc3\xb8rste busstation i Tyskland. Fra 1934 til 1945 var han r\xc3\xa5dmand. _NEWLINE_Den 16. Maj 1945 udn\xc3\xa6vntes han af den britiske milit\xc3\xa6rregering som ny overborgmester i Flensborg. Byr\xc3\xa5det bekr\xc3\xa6ftede enstemmigt hans valg den 22. oktober 1946 efter det f\xc3\xb8rste kommunalvalg i efterkrigstiden, og genvalgte ham to \xc3\xa5r senere, den 5. november 1948, med et sn\xc3\xa6vert flertal p\xc3\xa5 21 af 40. Den 27. april 1950 blev M\xc3\xb8ller - efter en reform af det kommunale system - enstemmigt valgt som den f\xc3\xb8rste stadspr\xc3\xa6sident i Flensborg; et embede, som han beholdt til 1951. M\xc3\xb8ller fortsatte fungerede derefter som stedfortr\xc3\xa6dende stadspr\xc3\xa6siden frem til sin d\xc3\xb8d i 1955.\n_START_SECTION_\n\xc3\x98vrige overborgmestre fra mindretallet\n_START_PARAGRAPH_\nHelmuth Christensen var konstitueret overborgmester 1982\xe2\x80\x931983; Simon Faber blev valgt til overborgmester i 2011 og bestred embedet frem til januar 2017.'